Ericu950/Stoicheia-meter-silver huggingface dataset:
καὶ τὸν Αἰσχύλον φασὶ τὰς τραγῳδίας πίνοντα ποιεῖν καὶ διαθερμαινόμενον .
ἦν δὲ Λαμπρίας ὁ ἡμέτερος πάππος ἐν τῷ πίνειν εὑρετικώτατος αὐτὸς αὑτοῦ καὶ λογιώτατος ·
εἰώθει δὲ λέγειν ὅτι τῷ λιβανωτῷ παραπλησίως ὑπὸ θερμότητος 0 ;
ἀναθυμιᾶται .
καὶ μὴν ἣδιστα τοὺς ἐρωμένους ὁρῶντες οὐχ ἧττον ἡδέως ἐγκωμιάζουσιν ἢ ὁρῶσι ·
καὶ πρὸς πάντα λάλος ὢν ἔρως λαλίστατός ἐστιν ἐν τοῖς ἐπαίνοις .
αὐτοί τε γὰρ οὕτω πεπεισμένοι τυγχάνουσι καὶ βούλονται πεπεῖσθαι πάντας , ὡς καλῶν κ ἀγαθῶν ἐρῶντες .
τοῦτο καὶ τὸν Λυδὸν ἐπῆρε Κανδαύλην τῆς ἑαυτοῦ γυναικὸς ἐπισπᾶσθαι θεατὴν εἰς τὸ δωμάτιον τὸν τὴν οὐ βούλονται γὰρ ὑπ ἄλλων μαρτυρεῖσθαι ·
διὸ καὶ γράφοντες ἐγκώμια τῶν καλῶν ἐπικοσμοῦσιν αὐτὰ μέλεσι καὶ μέτροις καὶ ᾠδαῖς , ὥσπερ εἰκόνας χρυσῷ καλλωπίζοντες , ὅπως ἀκούηταί τε μᾶλλον ὑπὸ πολλῶν καὶ μνημονεύηται 0 ·
καὶ γὰρ ἂν ἵππον καὶ ἀλεκτρυόνα , κ ἂν ἄλλο τι τοῖς ἐρωμένοις διδῶσι , καλὸν εἶναι καὶ κεκοσμημένον ἐκπρεπῶς βούλονται καὶ περιττῶς τὸ δῶρον ·
μάλιστα δὲ λόγον κόλακα προσφέροντες ἡδὺν ἐθέλουσι φαίνεσθαι καὶ γαῦρον καὶ περιττόν , οἷος ὁ ποιητικός ἐστιν .
ὁ μέντοι Σόσσιος ἐπαινέσας ἐκείνους , εἶπεν ὡς οὐ χεῖρον ἄν τις ἐπιχειρήσειεν ὁρμηθεὶς ἀφ ὧν Θεόφραστος εἴρηκε περὶ μουσικῆς ·
καὶ γὰρ ἔναγχος ἔφη τὸ βιβλίον ἀνέγνων .
λέγει δὲ Θεόφραστος μουσικῆς ἀρχὰς τρεῖς εἶναι , λύπην , ἡδονήν , ἐνθουσιασμόν , ὡς ἑκάστου τῶν αὐτῶν παρατρέποντος ἐκ τοῦ συνήθους καὶ παρεγκλίνοντος τὴν φωνήν .
αἵ τε γὰρ λῦπαι τὸ γοερὸν καὶ θρηνητικὸν ὀλισθηρὸν εἰς ᾠδὴν ἔχουσι ·
διὸ καὶ τοὺς ῥήτορας ἐν τοῖς ἐπιλόγοις καὶ τοὺς ὑποκριτὰς ἐν τοῖς ὀδυρμοῖς ἀτρέμα τῷ μελῳδεῖν προσάγοντας ὁρῶμεν καὶ παρεντείνοντας τὴν φωνήν .
αἵ τε σφοδραὶ περιχάρειαι τῆς ψυχῆς τῶν μὲν ἐλαφροτέρων τῷ ἤθει καὶ τὸ σῶμα πᾶν ἐπαίρουσι καὶ παρακαλοῦσιν εἰς ἔνρυθμον κίνησιν , ἐξαλλομένων καὶ κροτούντων εἴπερ ὀρχεῖσθαι μὴ δύνανται ·
μανίαι τ ἀλαλαὶ τ ὀρινομένων ῥιψαύχενι σὺν κλόνῳ κατὰ Πίνδαρον 0 .
οἱ δὲ χαρίεντες ἐν τῷ πάθει τούτῳ γενόμενοι τὴν φωνὴν μόνην εἰς τὸ ᾅδειν καὶ φθέγγεσθαι μέτρα καὶ μέλη προΐενται .
μάλιστα δ ὁ ἐνθουσιασμὸς ἐξίστησι καὶ παρατρέπει τό τε σῶμα καὶ τὴν φωνὴν τοῦ συνήθους καὶ καθεστηκότος .
ὅθεν αἵ τε βακχεῖαι ῥυθμοῖς χρῶνται καὶ τὸ χρησμῳδεῖν ἐμμέτρως παρέχεται τοῖς ἐνθεαζομένοις ·
τῶν τε μαινομένων ὀλίγους ἰδεῖν ἔστιν ἄνευ μέτρου καὶ ᾠδῆς ληροῦντας .
οὕτω δὲ τούτων ἐχόντων , εἰ βούλοιο καθορᾶν ὑπ αὐγὰς διαπτύξας τὸν ἔρωτα καὶ καταμανθάνειν , οὐκ ἂν ἄλλο πάθος εὕροις οὔ τε λύπας δριμυτέρας ἔχον οὔ τε σφοδροτέρας περιχαρείας οὒτε μείζονας ἐκστάσεις καὶ παραφροσύνας ·
ἀλλ ὥσπερ τὴν Σοφοκλέους πόλιν ἰδεῖν ἔστιν ἀνδρὸς ἐρωτικοῦ ψυχὴν ὁμοῦ μὲν θυμιαμάτων γέμουσαν , ὁμοῦ δὲ παιάνων τε καὶ στεναγμάτων 0 .
οὐδὲν οὖν ἄτοπον οὐ δὲ θαυμαστόν , εἰ πάσας , ὅσαι μουσικῆς εἰσιν ἀρχαί , περιέχων ὁ ἔρως ἐν αὑτῷ καὶ συνειληφώς , λύπην ἡδονὴν ἐνθουσιασμόν , τὰ τ ἄλλα φιλόφωνός ἐστι καὶ λάλος εἴς τε ποίησιν μελῶν καὶ μέτρων , ὡς οὐδὲν ἄλλο πάθος , ἐπίφορος καὶ κατάντης 0 1 .
λόγος ἦν περὶ Ἀλεξάνδρου τοῦ βασιλέως , ὡς οὐ πολὺ πίνοντος ἀλλὰ πολὺν χρόνον ἐν τῷ πίνειν καὶ διαλέγεσθαι τοῖς φίλοις ἕλκοντος .
ἀπεδείκνυε δ αὐτοὺς φλυαροῦντας Φιλῖνος ἐκ τῶν βασιλικῶν ἐφημερίδων , ἐν αἷς συνεχέστατα γέγραπται καὶ πλειστάκις ὅτι τήνδε τὴν ἡμέραν ἐκ τοῦ πότου καθεύδων ἔστι δ ὅτε καὶ τὴν ἐφεξῆς ·
διὸ καὶ πρὸς τὰς συνουσίας ἀργότερος ἦν ὀξὺς δὲ καὶ θυμοειδὴς ἅπερ ἐστὶ σωματικῆς θερμότητος .
λέγεται δὲ καὶ τοῦ χρωτὸς ἣδιστον ἀποπνεῖν , ὥστε καταπιμπλάναι τοὺς χιτωνίσκους εὐωδίας ἀρωματιζούσης .
ὃ δοκεῖ καὶ αὐτὸ θερμότητος εἶναι ·
διὸ καὶ τῆς οἰκουμένης οἱ ξηρότατοι καὶ θερμότατοι τόποι τὴν τε κασίαν καὶ τὸν λιβανωτὸν ἐκφέρουσι ·
πέψει γάρ τινι τῶν ὑγρῶν ὁ Θεόφραστός 0 ;
φησιν ἐπιγίγνεσθαι τὴν εὐωδίαν , ὅταν ἐξαιρεθῇ τὸ βλαβερὸν ὑγρὸν ὑπὸ θερμότητος .
δοκεῖ δὲ καὶ Καλλισθένης ἐν διαβολῇ γενέσθαι πρὸς αὐτόν , ὡς δυσχεραίνων δειπνεῖν διὰ τὸν πότον ·
ἐπεὶ καὶ κύλικα λεγομένην Ἀλεξάνδρου μεγάλην , ἐλθοῦσαν ἐπ αὐτὸν , ἀπεώσατο φήσας οὐκ ἐθέλειν Ἀλεξάνδρου πιὼν Ἀσκληπιοῦ δεῖσθαι .
ταῦτα μὲν οὖν περὶ τῆς Ἀλεξάνδρου πολυποσίας 0 .
μιθριδάτην δὲ τὸν πολεμήσαντα Ῥωμαίοις ἐν τοῖς ἀγῶσιν , οὓς ἐπετέλει , καὶ πολυφαγίας ἆθλα θεῖναι καὶ πολυποσίας φασί ·
νικῆσαι δ αὐτὸν ἀμφότερα , καὶ ὅλως πιεῖν πλεῖστον τῶν καθ αὑτὸν ἀνθρώπων , διὸ καὶ Διόνυσον ἐπικληθῆναι 0 .
τοῦθ ἡμεῖς εἴπομεν ἕν τι τῶν εἰκῆ πεπιστευμένων εἶναι , τὸ περὶ τὴν αἰτίαν τῆς ἐπικλήσεως ·
νηπίου γὰρ ὄντος αὐτοῦ κεραυνὸς ἐπέφλεξε τὰ σπάργανα , τοῦ δὲ σώματος οὐχ ἥψατο , πλὴν ὅσον ἴχνος τι τοῦ πυρὸς ἐν τῷ μετώπῳ κρατουμένῳ ὑπὸ τῆς κόμης μένειν αὐτῷ παιδί 0 ·
καὶ ἀνδρὸς ἤδη πάλιν ἐπὶ τὸ δωμάτιον ἐμπεσὼν κεραυνὸς αὐτοῦ μὲν κατέπεσε καθεύδοντος , τῆς δὲ φαρέτρας ὑποκρεμαμένης διεξῆλθε τὰ βέλη πυρακτώσας .
οἱ μὲν οὖν μάντεις ἀπεφήναντο πλεῖστον αὐτὸν ἰσχύσειν ἀπὸ τῆς τοξικῆς καὶ κούφης στρατιᾶς , οἱ δὲ πολλοὶ Διόνυσον αὐτὸν ἀπὸ τῶν κεραυνοβολιῶν ὁμοιότητι τοῦ πάθους προσηγόρευσαν .
ἐκ τούτου περὶ τῶν πολὺ πιόντων ἦν λόγος ·
ἐν οἷς καὶ τὸν πύκτην Ἡρακλείδην ἐτίθεσαν , ὃν Ἡρακλοῦν Ἀλεξανδρεῖς ὑπεκορίζοντο , κατὰ τοὺς πατέρας ἡμῶν γενόμενον .
οὗτος ἀπορῶν συμπότου παραμένοντος , ἐκάλει τοὺς μὲν ἐπὶ πρόπωμα τοὺς δ ἐπ ἄριστον ἄλλους δ ἐπὶ δεῖπνον , ἐσχάτους δέ τινας ἐπὶ κῶμον 0 1 ·
ἀπαλλαττομένων δὲ τῶν πρώτων , δεύτεροι συνῆπτον εἶτ ἐφεξῆς οἱ τρίτοι καὶ τέταρτοι ·
κ ἀκεῖνος οὐθὲν διάλειμμα ποιῶν ἅπασιν ἐξήρκει καὶ τοὺς τέσσαρας πότους συνδιέφερε .
τῶν δὲ Δρούσῳ τῷ Τιβερίου Καίσαρος υἱῷ συμβιούντων ὁ πάντας ἐν τῷ πίνειν προτρεπόμενος ἰατρὸς ἑάλω τῶν πικρῶν ἀμυγδαλῶν πέντ ἢ ἓξ ἑκάστοτε προλαμβάνων ἕνεκα τοῦ μὴ μεθύσκεσθαι ·
κωλυθεὶς δὲ καὶ παραφυλαχθεὶς οὐ δ ἐπὶ μικρὸν ἀντέσχεν .
ἔνιοι μὲν οὖν ᾤοντο τὰς ἀμυγδαλίδας δηκτικόν τι καὶ ῥυπτικὸν ἔχειν τῆς σαρκός , ὥστε καὶ τῶν προσώπων τὰς ἐφηλίδας ἐξαιρεῖν ·
ὅταν οὖν προληφθῶσι , τῇ πικρότητι τοὺς πόρους ἀμύσσειν καὶ δηγμὸν ἐμποιεῖν , ὑφ οὗ τὸ ὑγρὸν κατασπῶσιν ἀπὸ τῆς κεφαλῆς διατμιζόμενον .
ἡμῖν δὲ μᾶλλον ἡ τῆς πικρότητος ἐδόκει δύναμις ἀναξηραντικὴ καὶ δάπανος ὑγρῶν εἶναι ·
διὸ τῇ γεύσει πάντων ἐστὶ τῶν χυλῶν ὁ πικρὸς ἀηδέστατος ·
τὰ γὰρ φλέβια τῆς γλώττης , ὡς ὁ Πλάτων φησί , μαλακὰ καὶ νοτερὰ ὄντα , συντείνει παρὰ φύσιν ἡ τῆς ξηρότητος δύναμις , ἐκτηκομένων τῶν ὑγρῶν .
καὶ τὰ ἕλκη τοῖς πικροῖς ἀπισχναίνουσι φαρμάκοις , ὡς ὁ ποιητής φησιν ἐπὶ δὲ ῥίζαν βάλε πικρὴν χερσὶ διατρίψας ὀδυνήφατον , ἣ οἱ ἁπάσας ἔσχ ὀδύνας ·
τὸ μὲν ἕλκος ἐτέρσετο , παύσατο δ αἷμα .
τὸ γὰρ τῇ γεύσει πικρὸν τῇ δυνάμει ξηραντικὸν ὀρθῶς προσηγόρευσε .
φαίνεται δὲ καὶ τὰ διαπάσματα τῶν γυμνικῶν , οἷς ἀναρπάζουσι τοὺς ἱδρῶτας , πικρὰ τῇ γύσει καὶ στυπτικὰ ὄντα σφοδρότητι τοῦ στρυφνοῦ τὸ πικρόν .
οὕτως οὖν ἔφην τούτων ἐχόντων , εἰκότως ἡ τῶν ἀμυγδαλῶν πικρότης βοηθεῖ πρὸς τὸν ἄκρατον , ἀναξηραίνουσα τοῦ σώματος τὰ ἐντὸς καὶ οὐκ ἐῶσα πίμπλασθαι τὰς φλέβας , ὧν διατάσει φασὶ καὶ ταραχῇ συμβαίνει τὸ μεθύειν .
τεκμήριον δὲ τοῦ λόγου μέγα τὸ συμβαῖνον περὶ τὰς ἀλώπεκας 0 ·
ἂν γὰρ ἀμυγδάλας πικρὰς φαγοῦσαι μὴ ἐπιπίωσιν , ἀποθνήσκουσι τῶν ὑγρῶν ἀθρόως ἐκλειπόντων .
ἐζητεῖτο περὶ τῶν γερόντων , διὰ τί μᾶλλον ἀκρατοτέρῳ τῷ ποτῷ χαίρουσιν .
οἱ μὲν οὖν κατεψυγμένην τὴν ἕξιν αὐτῶν καὶ δυσεκθέρμαντον οὖσαν οἰόμενοι διὰ τοῦτο τῇ σφοδρότητι τῆς κράσεως ἐναρμόττειν , ἐφαίνοντο κοινόν τι καὶ πρόχειρον οὐχ ἱκανὸν δὲ πρὸς τὴν αἰτίαν οὐ δ ἀληθὲς λέγοντες .
καὶ γὰρ ἐπὶ τῶν ἄλλων αἰσθήσεων τ αὐτὸ συμβέβηκε .
δυσκίνητοι γάρ εἰσι καὶ δυσμετάβλητοι πρὸς τὰς ἀντιλήψεις τῶν ποιοτήτων , ἂν μὴ κατάκοροι καὶ σφοδραὶ προσπέσωσιν αἰτία δ ἡ τῆς ἕξεως ἄνεσις 0 ·
ἐκλυομένη γὰρ καὶ ἀτονοῦσα πλήττεσθαι φιλεῖ .
διὸ τῇ τε γεύσει μάλιστα τοὺς δηκτικοὺς προσίενται χυμούς , ἣ τ ὄσφρησις αὐτῶν ὅμοια πέπονθε πρὸς τὰς ὀσμάς ·
κινεῖται γὰρ ὑπὸ τῶν ἀκράτων καὶ σφοδρῶν ἥδιον .
ἡ δ ἁφὴ πρὸς τὰ ἕλκη δυσπαθής 0 ·
τραύματα γὰρ ἐνίοτε λαμβάνοντες οὐ μάλα πονοῦσιν .
ὁμοιότατον δὲ γίγνεται τὸ τῆς ἀκοῆς ·
οἱ γὰρ μουσικοὶ γηρῶντες ὀξύτερον ἁρμόζονται καὶ σκληρότερον , οἷον ὑπὸ πληγῆς τῆς συντόνου φωνῆς ἐγείροντες τὸ αἰσθητήριον 0 .
ὅ τι γὰρ σιδήρῳ πρὸς ἀκμὴν στόμωμα , τοῦτο σώματι πνεῦμα παρέχει πρὸς αἴσθησιν 0 ·
ἐνδόντος δὲ τούτου καὶ χαλάσαντος , ἀργὸν ἀπολείπεται καὶ γεῶδες τὸ αἰσθητήριον καὶ σφοδροῦ τοῦ νύττοντος , οἷον ὁ ἄκρατός ἐστι , δεόμενον .
ταῦτα δ ἡμῶν εἰς τὸ προκείμενον εὑρησιλογούντων , ἐδόκει τὸ τῆς ὄψεως ς ἀντιπίπτειν .
οἱ γὰρ πρεσβύτεροι πόρρω τὰ γράμματα τῶν ὀμμάτων ἀπάγοντες ἀναγιγνώσκουσιν , ἐγγύθεν δ οὐ δύνανται ·
καὶ τοῦτο παραδηλῶν ὁ Αἰσχύλος φησὶν οὐ δὲ ἀπὸ αὐτόν ·
οὐ γὰρ ἐγγύθεν ἐνδηλότερον δὲ Σοφοκλῆς τ αὐτὸ περὶ τῶν γερόντων 0 ·
βαρεῖα μὲν γὰρ ἐν λόγοισι προσβολὴ μόλις δι ὠτὸς ἔρχεται τρυπωμένου , πόρρω δὲ λεύσσων , ἐγγύθεν δὲ πᾶς τυφλός 0 .
εἴπερ οὖν πρὸς τὴν ἐπίτασιν καὶ σφοδρότητα μᾶλλον ὑπακούει τὰ τῶν γερόντων αἰσθητήρια , πῶς ἐν τῷ ἀναγιγνώσκειν τὸν ἐγγύθεν ἀντιφωτισμὸν οὐ φέρουσιν , ἀλλὰ παράγοντες ἀπωτέρω τὸ βιβλίον ιο ἐκλύουσι τὴν λαμπρότητα τῷ ἀέρι καθάπερ οἶνον ὕδατι κατακεραννυμένην 0 ;
ἦσαν μὲν οὖν οἳ πρὸς τοῦτ ἔλεγον , ὡς ἀπάγουσι τῶν ὄψεων τὸ βιβλίον , οὐ μαλακώτερον τὸ φῶς ποιοῦντες , ἀλλ οἷον ἐπιδραττόμενοι καὶ περιλαμβάνοντες αὐγὴν πλείονα καὶ πληροῦντες ἀέρος λαμπροῦ τὴν μεταξὺ τῶν ὀμμάτων καὶ τῶν γραμμάτων χώραν .
ἕτεροι δὲ τοῖς συμβάλλουσι τὰς αὐγὰς μετεῖχον ἐπεὶ γὰρ ἀποτείνεται τῶν ὀφθαλμῶν ἑκατέρου κῶνος , πρὸς τῷ ὄμματι τὴν κορυφὴν ἔχων , ἕδραν δὲ καὶ βάσιν ἣ περιλαμβάνει τὸ ὁρώμενον , ἄχρι μέν τινος εἰκός ἐστιν ἰδίᾳ τῶν κώνων ἑκάτερον φέρεσθαι ·
γενόμενοι δ ἀπωτέρω καὶ συμπεσόντες ἀλλήλοις ἓν τὸ φῶς ποιοῦσι ·
διὸ καὶ τῶν ὁρωμένων ἕκαστον ἓν οὐ δύο φαίνεται , καίπερ ἀμφοτέροις ἅμα τοῖς ὄμμασι καταφαινόμενον ·
αἰτία γὰρ ἡ τῶν κώνων σύναψις εἰς τ αὐτὸ καὶ σύλλαμψις ἐκ δυεῖν μίαν ὄψιν ἀπειργασμένη 0 .
τούτων δ οὕτως ἐχόντων , οἱ μὲν ἐγγὺς προσάγοντες τὰ γράμματα πρεσβῦται , μηδέπω τῶν αὐγῶν συγκεχυμένων , ἀλλ ἑκατέρᾳ χωρὶς ἐπιθιγγάνοντες ἀσθενέστερον ἐπιλαμβάνονται ·
οἱ δ ἀπωτέρω προθέμενοι , μεμιγμένου τοῦ φωτὸς ἤδη καὶ πολλοῦ γεγονότος , μᾶλλον ἐξακριβοῦσιν ὥσπερ οἱ ταῖς δυσὶν ὁμοῦ χερσὶ κατέχοντες , ὃ τῇ ἑτέρᾳ μὴ δύνανται 0 .
λαμπρίας δ ὁ ἀδελφὸς τὴν Ἱερωνύμου οὐκ ἀνέγνωκεν εὐφυΐαν ἐμπεσὼν , ὅτι τοῖς προσπίπτουσιν ἀπὸ τῶν ὁρατῶν εἴδεσι πρὸς τὴν ὄψιν ὁρῶμεν , ἃ πρῶτον μὲν ἀπέρχεται μεγάλα καὶ παχυμερῆ ·
διὸ τοὺς γέροντας ἐγγύθεν ἐπιταράττει βραδυπόρον καὶ σκληρὰν ἔχοντας τὴν ὅρασιν ἀνενεχθέντων δ εἰς τὸν ἀέρα καὶ λαβόντων διαστήματα , τὰ μὲν γεώδη περιθραύεται καὶ ἀποπίπτει , τὰ δὲ λεπτὰ προσπελάζοντα ταῖς ὄψεσιν ἀλύπως καὶ ὁμαλῶς ἐναρμόττει τοῖς πόροις , ὥσθ ἧττον ταραττομένους μᾶλλον ἀντιλαμβάνεσθαι .
καὶ γὰρ αἱ τῶν ἀνθέων ὀσμαὶ πόρρωθεν εὐωδέστεραι προσπίπτουσιν ·
ἂν δ ἐγγύθεν ἄγαν προσάγῃς , οὐχ οὕτω καθαρὸν οὐ δ ἄκρατον ὀδώδασιν .
αἴτιον δ ὅτι πολλὰ τῶν γεωδῶν καὶ θολερῶν συναποφέρεται τῇ ὀσμῇ καὶ διαφθείρει τὴν εὐωδίαν ἐγγύθεν λαμβανομένην 0 ·
ἂν δ ἄπωθεν , τὰ μὲν θολερὰ καὶ γεώδη περιρρεῖ καὶ ὑποπίπτει , τὸ δ εἰλικρινὲς καὶ θερμὸν αὐτοῦ ὑπὸ λεπτότητος διασῴζεται πρὸς τὴν αἴσθησιν .
ἡμεῖς δὲ τὴν Πλατωνικὴν φυλάττοντες ἀρχὴν ἐλέγομεν ὅτι πνεῦμα τῶν ὀμμάτων αὐγοειδὲς ἐκπίπτον ἀνακίρναται τῷ περὶ τὰ σώματα φωτὶ καὶ λαμβάνει σύμπηξιν , ὥσθ ἓν ἐξ ἀμφοῖν σῶμα δι ὅλου συμπαθὲς γενέσθαι .
κεράννυται δ ἕτερον ἑτέρῳ συμμετρίας τε λόγῳ καὶ ποσότητος ·
οὐ γὰρ ἀναιρεθῆναι δεῖ θάτερον ὑπὸ θατέρου κρατηθέν , ἀλλ ἀπ ἀμφοῖν ἔς τι μέσον ἁρμονίᾳ καὶ κοινωνίᾳ συναχθέντων μίαν δύναμιν ἀποτελεσθῆναι .
ὄντος οὖν τοῦ τῶν παρηλίκων , εἴ τε ῥεῦμα χρὴ προσαγορεύειν τὸ διὰ τῆς κόρης φερόμενον εἴ τε πνεῦμα φωτοειδὲς εἴ τ αὐγήν , ἀσθενοῦς καὶ ἀδρανοῦς , οὐ γίγνεται κρᾶσις πρὸς αὐτὸ τῷ ἐκτὸς οὐ δὲ μῖξις ἀλλὰ φθορὰ καὶ σύγκρισις , ἂν μὴ μακρὰν τὰ γράμματα τῶν ὀμμάτων ἀπάγοντες ἐκλύωσι τὴν ἄγαν λαμπρότητα τοῦ φωτός , ὥστε μὴ πολλὴν μη δ ἄκρατον ἀλλ ὁμοιοπαθῆ καὶ σύμμετρον ἀπαντῆσαι πρὸς τὴν ὄψιν 0 1 2 .
ὃ δὴ καὶ τοῦ περὶ τὰ νυκτίνομα τῶν ζῴων παθήματος αἴτιόν ἐστιν ἡ γὰρ ὄψις αὐτῶν ὑπὸ τοῦ μεθημερινοῦ φωτὸς ἀδρανὴς οὖσα κατακλύζεται καὶ κρατεῖται , μὴ δυναμένη πρὸς πολὺ καὶ ἰσχυρὸν ἀπ ἀσθενοῦς καὶ ὀλίγης ἀρχῆς κεράννυσθαι ·
πρὸς δὲ τὸ ἀμαυρὸν καὶ λεπτὸν οἷον ἀστέρος φῶς αὐγὴν διαρκῆ καὶ σύμμετρον ἐξίησιν , ὥστε κοινωνεῖν καὶ συνεργεῖσθαι τὴν αἴσθησιν 0 .
θέων ὁ γραμματικός , ἑστιωμένων ἡμῶν παρὰ Μεστρίῳ Φλώρῳ , πρὸς Θεμιστοκλέα τὸν Στωικὸν διηπόρησε , τί δήποτε Χρύσιππος ἐν πολλοῖς τῶν παραλόγων καὶ ἀτόπων ἐπιμνησθείς , οἷόν ἐστι τὸ τάριχος , ἂν ἅλμῃ βρέχηται , γλυκύτερον γίγνεσθαι καὶ τὸ τῶν ἐρίων τοὺς πόκους ἧττον ὑπακούειν τοῖς βίᾳ διασπῶσιν ἢ τοῖς ἀτρέμα διαλύουσι καὶ τὸ νηστεύσαντας ἀργότερον ἐσθίειν ἢ προφαγόντας 0 ·
οὐδενὸς αὐτῶν αἰτίαν ἀπέδωκεν .
ὁ δὲ Θεμιστοκλῆς εἰπὼν , ὅτι ταῦτα Χρύσιππος ἄλλως ἐν παραδείγματος λόγῳ προύθετο , ῥᾳδίως ἡμῶν καὶ ἀλόγως ὑπὸ τοῦ εἰκότος ἁλισκομένων καὶ πάλιν ἀπιστούντων τῷ παρὰ τὸ εἰκός , ἐπιστρέφων σοὶ δ ἔφη βέλτιστε , τί πρᾶγμα περὶ τούτων διαπορεῖν 0 ;
εἰ γὰρ ἡμῖν αἰτίων ζητητικὸς καὶ θεωρητικὸς γέγονας , μὴ μακρὰν οὕτως ἀποσκήνου τῶν ἰδίων , ἀλλ εἰπὲ δι ἣν αἰτίαν Ὅμηρος ἐν τῷ ποταμῷ πλύνουσαν οὐκ ἐν τῇ θαλάττῃ , καίπερ ἐγγὺς οὔσῃ , τὴν Ναυσικάαν πεποίηκε , καίτοι θερμοτέραν γε καὶ διαφανεστέραν εἰκὸς καὶ ῥυπτικωτέραν εἶναι 0 .
καὶ ὁ Θέων ἀλλὰ τοῦτὸ γ εἶπε τῶν γεωδῶν Ἀριστοτέλης πάλαι διαλέλυκεν , ὃ προβέβληκας ἡμῖν .
καὶ γὰρ τῇ θαλάττῃ τὸ ραχὺ καὶ γεῶδες ἐνδιέσπαρται καὶ τοῦτο ποιεῖ τὴν ἁλυκότητα μεμιγμένον ·
ᾗ καὶ μᾶλλον ἡ θάλαττα τούς τε νηχομένους ἐξαναφέρει καὶ στέγει τὰ βάρη , τοῦ γλυκέος ἐνδιδόντος διὰ κουφότητα καὶ ἀσθένειαν ἔστι γὰρ ἄμικτον καὶ καθαρόν ·
ὅθεν ἐνδύεται διὰ λεπτότητα καὶ διεξιὸν τοῦ θαλαττίου μᾶλλον ἐκτήκει τὰς κηλῖδας .
ἢ οὐ δοκεῖ σοι τοῦτο πιθανῶς λέγειν Ἀριστοτέλης ;
πιθανῶς ἔφην ἐγὼ οὐ μὴν ἀληθῶς ·
ὁρῶ γὰρ ὅτι καὶ τέφρᾳ καὶ λίθοις , κ ἂν μὴ παρῇ δὲ ταῦτα , κονιορτῷ πολλάκις παχύνουσι τὸ ὕδωρ , ὡς μᾶλλον τῶν γεωδῶν τῇ παχύτητι καταπλύνειν δυναμένων τὸν ῥύπον , αὐτοῦ δὲ τοῦ ὕδατος διὰ λεπτότητα καὶ ἀσθένειαν οὐχ ὁμοίως τοῦτο δρῶντος .
τὸ μὲν οὖν παχυμερὲς τῆς θαλάττης οὐ πετουτόποτε πρὸς τήν κα δὲ τὴν δριμύτητα ·
καὶ γὰρ αὕτη τοὺς πόρους ἀναστομοῦσα καὶ ἀνοίγουσα κατασύρει τὸν ῥύπον .
ἐπεὶ δὲ πᾶν τὸ λιπαρὸν δυσέκπλυτὸν ἐστι καὶ κηλῖδα ποιεῖ , λιπαρὰ δ ἡ θάλασσα , τοῦτ ἂν αἴτιον εἴη μάλιστα τοῦ μὴ καλῶς πλύνειν 0 .
ὅτι δ ἐστὶ λιπαρά , καὶ αὐτὸς εἴρηκεν Ἀριστοτέλης ·
οἵ τε γὰρ ἅλες λίπος ἔχουσι καὶ τοὺς λύχνους βέλτιον παρέχουσι καομένους ·
αὐτή θ ἡ θάλαττα προσραινομένη ταῖς φλοξὶ συνεκλάμπει , καὶ κάεται μάλιστα τῶν ὑδάτων τὸ θαλάττιον ·
ὡς δ ἐγ ᾦμαι , διὰ τοῦτο καὶ θερμότατόν ἐστιν .
οὐ μὴν ἀλλὰ καὶ κατ ἄλλον τρόπον ἐπεὶ τῆς πλύσεως τέλος ἡ ψῦξίς ἐστι καὶ μάλιστα φαίνεται καθαρὸν τὸ μάλιστα ξηρὸν γιγνόμενον 0 ·
δεῖ δὴ τὸ πλῦνον ὑγρὸν τῷ ῥύπῳ ταχέως συνεξελθεῖν , ὥσπερ τῷ νοσήματι τὸν ἐλλέβορον 0 .
τὸ μὲν οὖν γλυκὺ ῥᾳδίως ὁ ἥλιος ἐξάγει διὰ κουφότητα , τὸ δ ἁλμυρὸν ἐνισχόμενον τοῖς πόροις διὰ τραχύτητα δυσξήραντόν ἐστι .
καὶ ὁ Θέων ὑπολαβών οὐδέν ἔφη λέγεις ·
ἀριστοτέλης γὰρ ἐν τ αὐτῷ βιβλίῳ φησὶ τοὺς ἐν θαλάττῃ λουσαμένους τάχιον ἀποξηραίνεσθαι τῶν γλυκέσι χρησαμένων , ἂν ἐν ἡλίῳ στῶσι .
λέγει γάρ εἶπον ·
ἀλλ ᾤμην σε μᾶλλον Ὁμήρῳ τ ἀναντία λέγοντι πιστεύσειν .
ὁ γὰρ Ὀδυσσεὺς μετὰ τὸ ναυάγιον ἐντυγχάνει τῇ Ναυσικάᾳ σμερδαλέος ὀφθῆναι , κεκακωμένος ἅλμῃ , καὶ πρὸς τὰς θεραπαινίδας φησὶν ἀμφίπολοι , στῆθ οὕτω ἀπόπροθεν , ὄφρ ἂν ἐγὼ αὐτὸς ἅλμην ὤμοιιν ἀπολούσομαι .
καταβὰς δ εἰς τὸν ποταμὸν ἐκ κεφαλῆς ἔσμηχεν ἁλὸς χνόον , ὑπερφυῶς τοῦ ποιητοῦ τὸ γιγνόμενον συνεωρακότος .
ὅταν γὰρ ἐκ τῆς θαλάττης ἀναδύντες ἐν τῷ ἡλίῳ στῶσι , τὸ λεπτότατον καὶ κουφότατον τῆς ὑγρασίας ἡ θερμότης διεφόρησε ·
τὸ δ ἁλμυρὸν αὐτὸ καὶ τραχὺ καταλειφθὲν ἐφίσταται καὶ παραμένει τοῖς σώμασιν ἁλώδης ἐπίπαγος , μέχρι ἂν αὐτὸ ποτίμῳ καὶ γλυκεῖ κατακλύσωσιν .
ἐν δὲ τοῖς Σαραπίωνος ἐπινικίοις , ὅτε τῇ Λεοντίδι φυλῇ τὸν χορὸν διατάξας ἐνίκησεν , ἑστιωμένοις ἡμῖν ἅτε δὴ καὶ φυλέταις οὖσι δημοποιήτοις , οἰκεῖοι λόγοι τῆς ἐν χειρὶ φιλοτιμίας παρῆσαν .
ἔσχε γὰρ ὁ ἀγὼν ἐντονωτάτην ἅμιλλαν , ἀγωνοθετοῦντος ἐνδόξως καὶ μεγαλοπρεπῶς Φιλοπάππου τοῦ βασιλέως ταῖς φυλαῖς ὁμοῦ πάσαις χορηγοῦντος .
ἐτύγχανε δὲ συνεστιώμενος ἡμῖν καὶ τῶν παλαιῶν τὰ μὲν λέγων τὰ δ ἀκούων διὰ φιλανθρωπίαν οὐχ ἧττον ἢ φιλομάθειαν 0 .
προεβλήθη δέ τι τοιοῦτον ὑπὸ Μάρκου τοῦ γραμματικοῦ .
νεάνθη τὸν Κυζικηνὸν ἔφη λέγειν ἐν τοῖς κατὰ πόλιν μυθικοῖς , ὅτι τῇ Αἰαντίδι φυλῇ γέρας ὑπῆρχε τὸ μὴ κρίνεσθαι τὸν αὐτῆς χορὸν ἔσχατον ·
εἰ μὲν οὖν ἔφη πρὸς ἀπόδειξιν ἱστορίας ὁ ἀνα εἰ δὲ τοῦτὸ γ οὐ νοθεύει , προκείσθω τῆς αἰτίας ἐν κοινῷ πᾶσιν ἡ ζήτησις εἰπόντος δὲ τοῦ ἑταίρου Μίλωνος ἂν οὖν ψεῦδος ᾖ τὸ λεγόμενον ;
οὐδέν ἔφη δεινόν ὁ Φιλόπαππος εἰ τ αὐτὸ πεισόμεθα Δημοκρίτῳ τῷ σοφῷ διὰ φιλολογίαν 0 .
καὶ γὰρ ἐκεῖνος ὡς ἔοικε τρώγων σίκυον , ὡς ἐφάνη μελιτώδης ὁ χυμός , ἠρώτησε τὴν διακονοῦσαν , ὁπόθεν πρίαιτο ·
τῆς δὲ κῆπόν τινα φραζούσης , ἐκέλευσεν ἐξαναστὰς ἡγεῖσθαι καὶ δεικνύναι τὸν τόπον ·
θαυμάζοντος δὲ τοῦ γυναίου καὶ πυνθανομένου τί βούλεται , τὴν αἰτίαν ἔφη δεῖ με τῆς γλυκύτητος εὑρεῖν , εὑρήσω δὲ τοῦ χωρίου γενόμενος θεατής ·
κατάκεισο δή τὸ γύναιον εἶπε μειδιῶν , ἐγὼ γὰρ ἀγνοήσασα τὸ σίκυον εἰς ἀγγεῖον ἐθέμην μεμελιτωμένον ·
ὁ δ ὥσπερ ἀχθεσθεὶς ἀπέκναισας εἶπε καὶ οὐδὲν ἧττον ἐπιθήσομαι τῷ λόγῳ καὶ ζητήσω τὴν αἰτίαν , ὡς ἂν οἰκείου καὶ συγγενοῦς οὔσης τῷ σικύῳ τῆς γλυκύτητος .
οὐκοῦν μη δ ἡμεῖς τὴν Νεάνθους ἐν ἐνίοις εὐχέρειαν ἀποδράσεως ποιησώμεθα πρόφασιν ἐγγυμνάσασθαι γάρ , εἰ μηδὲν ἄλλο χρήσιμον , ὁ λόγος παρέξει 0 .
πάντες οὖν ὁμαλῶς ἐρρύησαν πρὸς τὸ τὴν φυλὴν ἐγκωμιάζειν , εἴ τι καλὸν πρὸς δόξαν αὐτῇ ὑπῆρχεν ἀναλεγόμενοι .
καὶ γὰρ ὁ Μαραθὼν εἰς , μέσον εἵλκετο , δῆμος ὢν ἐκείνης τῆς φυλῆς ·
καὶ τοὺς περὶ Ἁρμόδιον Αἰαντίδας ἀπέφαινον , Ἀφιδναίους γε δὴ τῶν δήμων γεγονότας .
γλαυκίας δ ὁ ῥήτωρ καὶ τὸ δεξιὸν κέρας Αἰαντίδαις τῆς ἐν Μαραθῶνι παρατάξεως ἀποδοθῆναι , ταῖς Αἰσχύλου εἰς τὴν μεθορίαν ἐλεγείαις πιστούμενος , ἠγωνισμένου τὴν μάχην ἐκείνην ἐπιφανῶς ·
ἔτι δὲ καὶ Καλλίμαχον ἀπεδείκνυε τὸν πολέμαρχον ἐξ ἐκείνης ὄντα τῆς φυλῆς , ὃς αὑτόν τε παρέσχεν ἄριστον ἄνδρα καὶ τῆς μάχης μετά γε Μιλτιάδην αἰτιώτατος κατέστη , σύμψηφος ἐκείνῳ γενόμενος .
ἐγὼ δὲ τῷ Γλαυκίᾳ προσετίθην , ὅτι καὶ τὸ ψήφισμα , καθ ὃ τοὺς Ἀθηναίους ἐξήγαγε , τῆς Αἰαντίδος φυλῆς πρυτανευούσης γραφείη , καὶ ὅτι περὶ τὴν ἐν Πλαταιαῖς μάχην εὐδοκιμήσειεν ἡ φυλὴ μάλιστα ·
διὸ καὶ ταῖς Σφραγίτισι Νύμφαις τὴν ἐπινίκιον καὶ πυθόχρηστον ἀπῆγον Αἰαντίδαι θυσίαν εἰς Κιθαιρῶνα , τῆς πόλεως τὸ ἱερεῖον καὶ τ ἄλλα παρεχούσης αὐτοῖς .
ἀλλ ὁρᾷς ἔφην ὅτι πολλὰ καὶ ταῖς ἄλλαις φυλαῖς ὑπάρχει , καὶ πρώτην γε τὴν ἐμὴν ἴστε δὴ τὴν Λεοντίδα μηδεμιᾷ δόξης ὑφιεμένην .
σκοπεῖτε δὲ δή , μὴ πιθανώτερον λέγεται τὸ παραμύθιον τοῦ ἐπωνύμου τῆς φυλῆς καὶ παραίτησιν εἶναι τὸ γιγνόμενον ·
οὐ γὰρ εὔκολος ἐνεγκεῖν ἧτταν ὁ Τελαμώνιος , ἀλλ οἷος ἀφειδεῖν πάντων ὑπ ὀργῆς καὶ φιλονεικίας 0 ·
ἵν οὖν μὴ χαλεπὸς μη δ ἀπαραμύθητος , ἔδοξε τῆς ἥττης ἀφελεῖν τὸ δυσχερέστατον , εἰς τὴν ἐσχάτην χώραν μηδέποτε τὴν φυλὴν αὐτοῦ καταβαλόντας .
τῶν εἰς τὰ δεῖπνα καὶ τὰ συμπόσια παρασκευαζομένων , ὦ Σόσσιε Σενεκίων , τὰ μὲν ἀναγκαίαν ἔχει τάξιν , ὥσπερ οἶνος καὶ σιτία καὶ ὄψα καὶ στρωμναὶ δηλαδὴ καὶ τράπεζαι 0 ·
τὰ δ ἐπεισόδια γέγονεν ἡδονῆς ἕνεκεν , χρείας μὴ συναγομένης , ὥσπερ ἀκροάματα καὶ θεάματα καὶ γελωτοποιός τις ἐκ Καλλίου Φίλιππος οἷς παροῦσι μὲν ἥδονται , μὴ παρόντα δ οὐ πάνυ ποθοῦσιν οὐ δ αἰτιῶνται τὴν συνουσίαν ὡς ἐνδεέστερον ἔχουσαν 0 .
οὕτω δὴ καὶ τῶν λόγων τοὺς μὲν ἐπὶ χρείᾳ τῇ περὶ τὰ συμπόσια παραλαμβάνουσιν οἱ μέτριοι , τοὺς δ ἄλλους δέχονται θεωρίαν πιθανὴν καὶ τῷ καιρῷ μᾶλλον αὐλοῦ καὶ βαρβίτου πρέπουσαν ἔχοντας .
ὧν καὶ τὸ πρῶτον ἡμῖν βιβλίον εἶχε μεμιγμένα δείγματα , τοῦ μὲν προτέρου γένους τὸ περὶ τοῦ φιλοσοφεῖν παρὰ πότον καὶ περὶ τοῦ διανέμειν αὐτὸν ἢ τοῖς δειπνοῦσιν ἐφιέναι τὰς κλίσεις καὶ τὰ τοιαῦτα ·
τοῦ δευτέρου περὶ τοῦ τοὺς ἐρῶντας ποιητικοὺς εἶναι καὶ περὶ τῆς Αἰαντίδος φυλῆς 0 .
καλῶ δῆτα καὶ τὰ συμποτικά ·
τὰ δ τερα κοινῶς συμποσιακά 0 .
σποράδην δ ἀναγέγραπται καὶ οὐ διακεκριμένως ἀλλ ὡς ἕκαστον εἰς μνήμην ἦλθεν .
οὐ δεῖ δὲ θαυμάζειν τοὺς ἀναγιγνώσκοντας , εἴ σοὶ προσφωνοῦντές τινα τῶν προρρηθέντων ὑπὸ σοῦ συνηγάγομεν ·
καὶ γὰρ ἂν αἱ μαθήσεις ἀναμνήσεις μὴ ποιῶσι , πολλάκις εἰς τ αὐτὸ τῷ μανθάνειν τὸ ἀναμιμνήσκεσθαι καθίστησι .
δέκα δὲ προβλημάτων εἰς ἕκαστον νενεμημένων βιβλίον , ἐν τούτῳ πρῶτόν ἐστιν ὃ τρόπον τινὰ Ξενοφῶν ὁ Σωκρατικὸς ἡμῖν προβέβληκε .
τὸν γὰρ Γωβρύαν φησὶ συνδειπνοῦντα τῷ Κύρῳ τὰ τ ἄλλα θαυμάζειν τῶν Περσῶν , καὶ ὅτι τοιαῦτα μὲν ἀλλήλους ἐπηρώτων ἃ ἥδιον ἦν ἐρωτηθῆναι ἢ μή , ἔσκωπτον δ ἃ σκωφθῆναι κάλλιον ἢ μὴ 0 ·
εἰ γὰρ ἐπαινοῦντες ἕτεροι πολλάκις λυποῦσι καὶ προσίστανται , πῶς οὐκ ἄξιον ἦν ἄγασθαι ·
τὴν εὐτραπελίαν ἐκείνων καὶ τὴν σύνεσιν , ὧν καὶ τὰ σκώμματα τοῖς σκωπτομένοις ἡδονὴν καὶ χάριν παρεῖχε ;
δεχόμενος οὖν ἡμᾶς ἐν Πάτραις , ἡδέως ἂν ἔφης πυθέσθαι τὰ τοιαῦτα ἐρωτήματα ποίου γένους εἴη καί τίς αὐτῶν τύπος ·
οὐ γάρ τι μικρόν ἔφης τῆς ὁμιλητικῆς μόριον ἡ περὶ τὰς ἐρωτήσεις καὶ τὰς παιδιὰς τοῦ ἐμμελοῦς ἐπιστήμη καὶ τήρησις .
μέγα μὲν οὖν ἔφην ἐγώ , ἀλλ ὅρα καὶ αὐτὸς ὁ Ξενοφῶν ἔν τε τῷ Σωκρατικῷ καὶ τοῖς Περσικοῖς ἐπιδείκνυσι συμποσίοις τὸ γένος .
εἰ δὲ δοκεῖ καὶ ἡμᾶς ἐπιθέσθαι τινὶ λόγῳ , πρῶτον ἡδέως ἐρωτᾶσθαί μοι δοκοῦσιν ἃ ῥᾳδίως ἀποκρίνασθαι δύνανται ·
ταῦτα δ ἐστὶν ὧν ἐμπειρίαν ἔχουσιν .
ὁἱ γὰρ ἀγνοοῦσιν , ἢ μὴ λέγοντες ἄχθονται καθάπερ αἰτηθέντες ὃ δοῦναι μὴ δύνανται , ἢ λέγοντες ἀπὸ δόξης καὶ εἰκασίας οὐ βεβαίου διαταράσσονται καὶ κινδυνεύουσιν .
ἂν δὲ μὴ μόνον ἔχῃ τὸ ῥᾴδιον ἀλλὰ καὶ περιττὸν ἡ ἀπόκρισις , ἡδίων ἐστὶ τῷ ἀποκρινομένῳ περιτταὶ δ εἰσὶν αἱ τῶν ἐπισταμένων ἃ μὴ πολλοὶ γιγνώσκουσιν μη δ ἀκηκόασιν ;
οἷον ἀστρολογικῶν , διαλεκτικῶν , ἄνπερ ἕξιν ἐν αὐτοῖς ἔχωσιν 0 1 .
οὐ γὰρ πράττων μόνον ἕκαστος οὐ δὲ διημερεύων , ὡς Εὐριπίδης φησίν , ἀλλὰ καὶ διαλεγόμενος ἵν αὐτὸς αὑτοῦ τυγχάνει κράτιστος ὤν ἡδέως διατίθεται ·
καὶ χαίρουσι τοῖς ἐρωτῶσιν ἃ γιγνώσκοντες ἀγνοεῖσθαι καὶ λανθάνειν οὐ θέλουσι .
διὸ καὶ περὶ χώρας ἀποίκου καὶ ξένης θαλάττης ἐθῶν τε βαρβαρικῶν καὶ νόμων οἱ πεπλανημένοι καὶ πεπλευκότες ἣδιον ἐρωτῶνται , καὶ προθύμως διηγοῦνται καὶ διαγράφουσι κόλπους καὶ τόπους , οἰόμενοι καὶ χάριν τινὰ τῶν πόνων ταύτην καὶ παραμυθίαν κομίζεσθαι .
καθόλου δ ὅσα μηδενὸς ἐρωτῶντος αὐτοὶ διηγεῖσθαι καὶ λέγειν ἀφ ἑαυτῶν εἰώθαμεν , ἣδιον ἐρωτώμεθα , χαρίζεσθαι τούτοις δοκοῦντες ;
ὧν ἔργον ἦν ἐνοχλουμένων ἀποσχέσθαι .
καὶ τοῦτο μὲν ἐν τοῖς πλωτικοῖς μάλιστα φύεται τὸ γένος τοῦ νοσήματος ·
οἱ δὲ κομψότεροι ταῦτ ἐρωτᾶσθαι θέλουσιν ἃ βουλόμενοι λέγειν αἰδοῦνται καὶ φείδονται τῶν παρόντων ·
οἷον ὅσα τυγχάνουσιν αὐτοὶ διαπεπραγμένοι καὶ κατωρθωκότες 0 .
ὀρθῶς γοῦν ὁ Νέστωρ τὴν φιλοτιμίαν τοῦ Ὀδυσσέως ἐπιστάμενος εἴπ ἄγε μ , ὦ πολύαιν Ὀδυσεῦ ʽ φησἴ , μέγα κῦδος Ἀχαιῶν , ὅππως τούσδ ἵππους λάβετον .
ἄχθονται γὰρ τοῖς αὑτοὺς ἐπαινοῦσι καὶ τὰς ἑαυτῶν εὐτυχίας διεξιοῦσιν , ἂν μὴ κελεύσῃ ἄλλος τις τῶν παρόντων καὶ οἷον βιαζόμενοι λέγωσι .
ἡδέως γοῦν ἐρωτῶνται περὶ πρεσβειῶν καὶ περὶ πολιτειῶν εἰ μέγα τι καὶ λαμπρὸν εἰργασμένοι τυγχάνουσιν .
ὅθεν ἣκιστα περὶ τούτων οἱ φθονεροὶ καὶ κακοήθεις ἐρωτῶσι , κ ἂν ἄλλος τις ἔρηται τὰ τοιαῦτα , διακρούονται καὶ παρατρέπουσι , χώραν τῇ διηγήσει μὴ , διδόντες μη δὲ βουλόμενοι λόγου τὸν λέγοντα κοσμοῦντος ἀφορμὰς προέσθαι .
καὶ ταῦτ οὖν ἐρωτῶντες χαρίζεσθαι τοῖς ἀποκρινομένοις , ἃ τοὺς ἐχθροὺς καὶ δυσμενεῖς αἰσθάνονται μὴ βουλομένους ἀκούειν .
καὶ μὴν ὃ γ Ὀδυσσεὺς τῷ Ἀλκινόῳ σοὶ δ ἐμὰ κήδεα θυμὸς ἐπετράπετο στονόεντα εἴρεσθ , ὄφρ ἔτι μᾶλλον ὀδυρόμενος στεναχίζω .
καὶ πρὸς τὸν χορὸν ὁ Οἰδίπους δεινὸν μὲν τὸ πάλαι κείμενον ἤδη κακόν , ὦ ξεῖν , ἐπεγείρειν 0 .
ὁ δ Εὐριπίδης τ οὐναντίον ὡς ἡδὺ μεμνῆσθαι πόνων οὐ τοῖς ἔτι πλανωμένοις καὶ κακὰ φέρουσι 0 .
τῶν οὖν κακῶν φυλακτέον ἐστὶ τὰς ἐρωτήσεις ·
ἀνιῶνται γὰρ διηγούμενοι καταδίκας αὑτῶν ἢ ταφὰς παίδων ἤ τινας κατὰ γῆν οὐκ εὐτυχεῖς ἢ κατὰ θάλατταν ἐμπορίας 0 .
τὸ δὲ πῶς εὐημέρησαν ἐπὶ βήματος ἢ προσηγορεύθησαν ὑπὸ τοῦ βασιλέως ἢ τῶν ἄλλων περιπεσόντων χειμῶσιν ἢ λῃσταῖς αὐτοὶ διέφυγον τὸν κίνδυνον , ἡδέως ἐρωτῶνται πολλάκις , καὶ τρόπον τινὰ τῷ λόγῳ τοῦ πράγματος ἀπολαύοντες ἀπλήστως ἔχουσι τοῦ διηγεῖσθαι καὶ μνημονεύειν .
χαίρουσι δὲ καὶ περὶ φίλων εὐτυχούντων ἐρωτώμενοι καὶ περὶ παίδων προκοπτόντων ἐν μαθήμασιν ἢ συνηγορίαις ἢ φιλίαις βασιλέων .
ἐχθρῶν δὲ καὶ δυσμενῶν ὀνείδη καὶ βλάβας καὶ καταδίκας ἐξελεγχθέντων καὶ σφαλέντων ἣδιον ἐρωτώμενοι καὶ προθυμότερον ἐξαγγέλλουσιν αὐτοὶ δ ἀφ αὑτῶν ὀκνοῦσι φυλαττόμενοι δόξαν ἐπιχαιρεκακίας .
ἥδιον δὲ καὶ περὶ κυνῶν ἄνδρα θηρευτικὸν ἐρωτᾶν καὶ φιλαθλητὴν περὶ γυμνικῶν ἀγώνων καὶ περὶ καλῶν ἐρωτικόν 0 1 .
ὁ δ εὐσεβὴς καὶ φιλοθύτης διηγηματικὸς ὀνείρων , καὶ ὅσα χρησάμενος ἢ φήμαις ἢ ἱεροῖς ἢ θεῶν εὐμενείᾳ κατώρθωσεν , ἡδέως ἂν καὶ περὶ τούτων ἐρωτῷτο .
τοῖς δὲ πρεσβύταις , κ ἂν μηδὲν ἡ διήγησις ᾖ προσήκουσα , πάντως οἱ ἐρωτῶντες χαρίζονται καὶ κινοῦσι βουλομένους 0 .
ὦ Νέστορ Νηληιάδη , σὺ δ ἀληθὲς ἐνίσπες , πῶς ἔθαν Ἀτρείδης 0 ;
ποῦ Μενέλαος ἔην ;
ἦοὐκ Ἄργεος ἦεν Ἀχαιικοῦ ;
πολλὰ ἐρωτῶν ἅμα καὶ πολλῶν λόγων ἀφορμὰς προσιέμενος , οὐχ , ὥσπερ ἔνιοι , συστέλλοντες εἰς τ ἀναγκαῖον αὐτὸ καὶ συνελαύνοντες τὰς ἀποκρίσεις ἀφαιροῦνται τῆς γεροντικῆς διατριβῆς τὸ ἥδιστον 0 .
ὅλως δ οἱ θέλοντες εὐφραίνειν μᾶλλον ἢ λυπεῖν τοιαύτας ἐρωτήσεις προφέρονται , ὧν ταῖς ἀποκρίσεσιν οὐ ψόγος ἀλλ ἔπαινος , οὐ δὲ μῖσος ἢ νέμεσις ἀλλ εὔνοια καὶ χάρις ἕπεται παρὰ τῶν ἀκουσάντων .